**REPUBLIKA E KOSOVËS**

**REPUBLIKA KOSOVA/REPUBLIC OF KOSOVO**

**KOMUNA SHTIME/OPSTINA STIMLJE/MUNICIPALITY SHTIME**

**Zyra e kryetarit/Kancelarija predsednika/Mayor’s office**

|  |  |
| --- | --- |
| **Data/Datum/Date:** | **23 mars 2020** |
| **Nr/Br/No:** | Zrt. |
| **Për/Za/To:** | SHTABIN EMERGJENT KOMUNAL ( SHEK ) |
| **Përmes/Preko/Through:** | Zyrës së Kryetarit, z. Naim Ismajli |
| **Nga/Od/From:** | Zyra për Informim, Gazmend Ademaj |
| **Lënda/Predmet/Subject:** | **PROCESVERBAL I MBLEDHJES SË IV E SHTABIT EMERGJENT TE SHERBIMEVE PUBLIKE** |

Në mbështetje të nenit 13 dhe nenit 58 të Ligjit Nr. 03/L-040 për Vetëqeverisjen Lokale ( “Gazeta Zyrtare e Republikës së Kosovës” Nr. 28/2008), duke u bazuar në nenin 91 të Ligjit Nr. 04/-L-027, për Fatkeqësitë Natyrore dhe Fatkeqësitë e Tjera, në pajtim me nenin 54 të Statutit të Komunës së Shtimes 01 Nr. 06/1636, të datës: 03.09.2008, dhe në zbatim të Vendimit të Qeverisë së Republikës së Kosovës Nr. 01/11, të datës: 12.03.2020, më, **23. 3. 2020, në ora 10:00 në Mbledhjen e IV Shtabit Emergjent Komunal,** Kryetari i Komunës, nxjerr këtë:

**EKSTRAKT**

**PROCESVERBAL**

**I MBLEDHJES SË IV TË SHTABIT EMERGJENT LOKAL (SHEK)**

Nën kryesimin e kryetarit të komunës së Shtimes, Naim Ismajli është mbajtur mbledhja e IV e Shtabit Emergjent të Komunës së Shtimes.

* **KONFIRMIMI I RASTIT TË PARË ME COVID 19 NË SHTIME**

Të nderuar qytetarë të Shtimes,

Më herët nga Klinika Infektive është konfirmuar rasti i parë me CoronaVirus në Shtime konkretisht nga fshati Petrovë, i cili tani po trajtohet në Klinikën Infektive të QKUK-së. Dyshohet se infektimi ka ndodhur pas një kontakti me një person tjetër nga Gjermania.

Nga mbledhja e Shtabit Emergjent të mbajtur pak më herët është marrur vendim që:

1. **Nga sot të vendoset në Karantinë, Lagjja Hysenaj, Petrovë, Rr. Xhemshir Xhemshiri, nga restorant “Trofta” deri tek rruga që dërgon në vendbanimin Luzhak.**

Rreth rastit janë duke u zhvilluar të gjitha procedurat dhe udhëzimet nga institucionet.

Ne jemi duke përcjellur situatën nga afër dhe jemi të mobilizuar dhe këto momente jemi me familjen e prekur dhe do ta tejkalojmë së bashku këtë situatë.

QËNDRONI NË SHTËPI!

Kështu mbroni veten, gjyshërit, babanë e nënën, motrën e vëllain, gjithë familjen edhe shoqërinë!

* Mbledhja e IV-të e Shtabit Emergjent Lokal, vendimet e marrura:
* Vendoset në Karantinë, Lagjja Hysenaj, Petrovë, Rr. Xhemshir Xhemshiri, nga restorant “Trofta” deri tek rruga që dërgon në vendbanimin Luzhak.
* Të rritet numri i inspektorëve, vendim ky i përkohshëm i Shtabit Emergjent ku shton edhe tre zyrtarë komunal të cilët nuk kanë shumë obligime në këtë situatë, ata të kalojnë në sektorin e Inspektoratit.
* Inspektorati të bëjë një vizitë të shpejtë në marketet për vendosjen e rregullave të cilat kanë për qëllim mbrojten e konsumatorëve në zbatimin e distancave nëpër markete dhe barnatore,
* Pronarët e lokaleve obligohen që të sigurojnë pajisjet për punëtorët e tyre me mjete mbrojtëse,
* Apeli për qytetarët e Shtimes të qëndrojnë në shëpi.